|  |
| --- |
| SANT JORDI MATA AL DRAC**SANT JORDI A LES CASES....**Per terra de Dracs” |

Aquesta il·lustració és de la cançó “La llegenda de Sant Jordi” de Pep López.

Aquesta és una proposta d’activitats organitzada per l’Ajuntament de La Llagosta i la Fundació AC Granollers perquè les escoles puguin proposar als seus alumnes celebrar aquest Sant Jordi tant diferent que estem vivint.

Malgrat que estem tancats a casa, és Sant Jordi i ens ve molt de gust celebrar-ho....

Per això, i vinculades amb les Activitats d’arts escèniques per a les Escoles de l’AC, us proposem alguna activitat que pot ser divertida si ens hi posem amb ganes.

Alumnes de 1r 2n i 3r: En Pep López ens ofereix la cançó “la llegenda de Sant Jordi”. Es una peça il·lustrada amb dibuixos animats molt bonics . Però... i falta el cor. Us animeu? Apreneu-vos un tros i canteu i que a casa us gravin i ens facin arribar les imatges, així podrem fer una nova versió de la cançó!!!

I si no voleu cantar, podeu ballar, o fins i tot representar-ne un trosset: feu de Sant Jordi, feu de poble, feu de princesa... o de rosa.... No cal tota la cançó, pot ser només un fragment. Sempre podeu provar de repartir la cançó entre tots els alumnes de la classe i que cadascun en canti un fragment .... Graveu el que en surti i ens ho feu arribar a l’adreça santjordi@acgranollers.cat.

Amb tot el que tinguem, farem un nou video clip per a la cançó... (sempre que tinguem prou material, és clar)....

Escolteu-la tantes vegades com us calgui, gaudiu-la i inspireu-vos i si en teniu ganes, obriu les finestres i compartiu-la amb es veïns!

<https://vimeo.com/videostudi/santjordi02>

També us adjuntem la lletra i la partitura, pot ser l’especialista de música s’anima...

***LA LLEGENDA DE SANT JORDI.***

***(Lletra i música: Pep López)***

*Una fera dominava “les rodalies” de Montblanc*

*amb l'aspecte que tenia ja els feia bullir la sang.*

*Caminava per la Conca trepitjant els ceps de vi.*

*I trencava les muntanyes ,i embrutava el Francolí.*

***Mata el drac ,Sant Jordi mata el drac*** *(bis)*

*Els vilatans decidiren per poder-lo be atipar*

*que a trenc d'alba portarien cada dia un vilatà*

*Es reunien a la plaça i feien córrer la sort*

*tot per veure qui seria que portarien a la mort.*

# Mata el drac, Sant Jordi mata el drac

*Els dies i mesos passen, tot seguint aquell remei*

*fins que la fortuna envia la filla del bon rei.*

*A Montblanc ha arribat l'hora se la veu sortir al matí*

*el poble en silenci plora,tothom sap que va a morir.*

***Mata el drac, Sant Jordi mata el drac***

*La princesa sola avança i heus aquí què va passar*

*un cavaller amb lluent llança davant d'ella es va aturar*

*- Per què ploreu jove dama, què us podria consolar?*

*- Avui seré el pa del monstre! per què no hauria de plorar?.*

***Mata el drac, Sant Jordi mata el drac***

*- Pugeu al cavall la dama , tots dos l'anirem a trobar*

*res de tot això que em dèieu no us hauria passar.*

*Arribant al cau del monstre, el drac Sant Jordi fa sortir*

*tot fent tremolar la terra fins al poble es va sentir.*

***Mata el drac ,Sant Jordi mata el drac***

*Una lluita aferrissada que de pensar fa esfereir*

*amb el primer cop de llança el drac Sant Jordi va ferir*

*del segon va caure a terra tot quedant estabornit*

*a la llegenda de Sant Jordi sempre així ha quedat escrit*

***Visca el drac, Visca el drac*** *( vàries vegades)*

